Heidi Zurbriggen

Heidi Zurbriggen (født 16. mars 1967 i Saas-Almagell, gift Heidi Andenmatten-Zurbriggen) er en sveitsisk tidligere alpinist. Den yngre søsteren av Pirmin Zurbriggen var spesialist i fartsdisiplinene (utfor og Super-G). I løpet av karrieren tok hun to VM-sølv, og hun vant tre enkeltrenn i verdenscuprenn.

 Karriere 
8. desember 1984 tok hun sine første poeng i verdenscupen ved å bli nr. 12 i super-G-rennet i Davos. Under junior-VM 1985 i Jasná vant hun gull i kombinasjonen, og tok samtidig sølv i utfor, storslalåm og slalåm.

12. desember 1986 sikret hun seg sin første pallplassering ved å komme på tredjeplass i utfor i Val-d’Isère. I desember 1987 skadet hun seg under trening og mistet resten av sesongen. Under VM 1989 var hun fire hundredels sekund for sent ute til å ta bronse i utfor.

I januar vant Zurbriggen Super-G-rennet i Altenmarkt, men fem dager senere annullerte FIS rennresultatene på grunn av de ekstraordinære værforholdene.

Under VM 1996 i Sierra Nevada tok hun sølv i utfor bak Isolde Kostner. 6. mars 1996 vant hun endelig sin første av totalt tre seire i verdenscupen, da hun seiret i utforløypa i Kvitfjell. Hun vant nok et VM-sølv under VM 1997 i Sestriere, etter å ha blitt slått med knapp margin av Hilary Lindh.

Heidi Zurbriggen la opp i 1997.

 Meritter 
 OL 
 Albertville 1992: 10.-plass i utfor
 Lillehammer 1994: 22.-plass i utfor
 Nagano 1998: 6.-plass i storslalåm, 12.-plass i utfor, 21.-plass i super-G

 VM 
 Crans-Montana 1987: 14.-plass i utfor
 Vail 1989: 4.-plass i utfor, 11.-plass i storslalåm, 12.-plass i super-G
 Saalbach-Hinterglemm 1991: 6.-plass i kombinasjonen
 Morioka 1993: 9.-plass i super-G, 21.-plass i storslalåm, 24.-plass i utfor
 Sierra Nevada 1996: Sølv i super-G, 14.-plass i utfor, 16.-plass i storslalåm
 Sestriere 1997: Sølv i utfor, 11.-plass i super-G, 13.-plass i storslalåm

 Verdenscupen 
 1991–92: 4.-plass i kombinasjonscupen
 1994–95: 3.-plass i super-G-cupen
 1995–96: 3.-plass i utforcupen
 1996–97: 2.-plass i utforcupen

Heidi Zurbriggen vant tre enkeltrenn i verdenscupen:

 Dato Sted Land Disiplin 6. mars 1996  Kvitfjell  Norge  Utfor 11. januar 1997  Bad Kleinkirchheim  Østerrike  Utfor 23. januar 1997  Cortina d’Ampezzo  Italia  Utfor

I tillegg kommer sju andre- og tredjeplasser. 82 ganger plasserte hun seg blant de 10 fremste.

 Andre meritter 
 Junior-VM 1985: gull i kombinasjon, sølv i utfor, storslalåm og slalåm
 4 sveitsiske mestertitler: utfor 1995, Super-G 1996, storslalåm 1992, kombinasjon 1992

 Referanser 

 Eksterne lenker 

 Heidi Zurbriggens personlige hjemmeside

Kategori:Sveitsiske alpinister
Kategori:Deltakere for Sveits under Vinter-OL 1992
Kategori:Alpinister under Vinter-OL 1992
Kategori:Deltakere for Sveits under Vinter-OL 1994
Kategori:Alpinister under Vinter-OL 1994
Kategori:Deltakere for Sveits under Vinter-OL 1998
Kategori:Alpinister under Vinter-OL 1998
Kategori:Personer fra distriktet Visp i kanton Wallis
Kategori:Fødsler i 1967
Kategori:Sveitsiske mestere i alpint